Tre sogne er lukket ned i Aalborg. Alligevel har enkelte skoler og institutioner fået lov til at genåbne - andre har fået nej.

Nogle skoler og institutioner har fået grønt lys til at genåbne. Andre har ikke. Flere institutioner og skoler er ramt af sogne-nedlukningen. Aalborg Kommune har derfor sendt 11 forespørgsler om genåbning til vurdering hos Styrelsen for Patientsikkerhed. Blandt dem er ungdomsuddannelser, kulturinstitutioner og foreninger. Men der er stor forskel på, hvem der har fået lov til at åbne op igen. -	Styrelsen vurderer, om der er risiko for smitte. Det, de især kigger på, når det gælder uddannelsesinstutioner, er, hvor mange af eleverne, der bor i de sogne, der er lukket ned. Hvis det er få, siger de ja til at genåbne, og hvis det er mange, siger de nej, fortæller Mikkel Grimmeshave, der er vicedirektør i Aalborg Kommune i sundheds og kulturforvaltningen Mulig genåbning for et enkelt sogn De institutioner, der ligger i Vor Frue sogn, skal dog ikke vente så længe endnu med at slå dørene op. Kommunen er påtvunget nedlukning af et sogn, hvis incidenstallet i sognet i de seneste syv dage er på mindst 600 smittede per 100.000 indbyggere, hvis der er registreret mindst 20 smittetilfælde med COVID-19 eller hvis positivprocenten er på mindst 3 procent. Smittetallet i Vor Frue sogn er lige nu under grænsen. Hvis det fortsætter, kan en genåbning finde sted om fire til fem dage. Knap så hurtigt kommer det til at gå i Budolfi Sogn og Vor Frelser Sogn. - De to andre sogne er stadigvæk over smittetallets max, så der er der mindst en uge til, at de genåbner igen, siger Mikkel Grimmeshave. Nedenfor kan du se, hvilke steder, der er blevet vurderet egnet til at genåbne.